
EVELYN WEVER-CROES 


REINO NA BOGOTA Y EMBAHADOR DI 


EN 


Awe tabata un dia particular pa motibo cu tabatin un bishita 
historico. Ernst Noorman embahador di Reino na Bogota y 
Fernando Antonio Grillo Rubiano Embahador di Colombia na 
Den Haag, pa prome biaha a dicidi di biaha hunto y bin Aruba 
y Corsou pa trata diferente tema di importancia. 


Conhuntamente cu Prome Minister Evelyn Wever - Croes 
coleganan Minister Geoffrey Wever y Minister Dangui Oduber, 
tambe tabata presente den e reunion cu e embahadornan y a 
trece varios punto padilanti. 


Temanan cu a trata ta entre otro: oportunidadnan cu por tin riba 
tereno economico cu Colombia pa asina por tin mas contacto 
comercial. Tambe e tema di salud considerando cu Colombia 
ta un Pais hopi importante pa salud di pashentnan di Aruba. 
A palabra cu lo sigui amplia e posibilidad pa mas hospital na 
Colombia por atende pashent di Aruba. 


Tambe a trata e tema di imigracion di Venezuela, cu ta un tema 
cu ta afecta Aruba y Colombia hopi. Lo sondea posibilidadnan 
con portraha hunto riba esaki, pa e impacto di e crisis migratorio 
Venezolano, wordo sinti menos aki na Aruba. 


Relacion entre Aruba y Colombia 
Prome Minister a splica cu tin bon relacion entre Gobierno 


COLOMBIA NA DEN HAAG 


di Aruba y Gobierno di Colombia. E ultimo bishita cu tabatin 
cerca di e Minister President na Colombia, tabata 2 aña 
pasa net prome cu Covid. Na e ocasion ey, a reconfirma 
palabracionnan pa sigui traha hunto riba tereno di siguridad, 
comercial economico y salud. 


Pa conclui, Prome Minister a bisa cu e tabatin un hopi bon 
reunion cu ambos Embahador di Colombia na Den Haag 
y tambe cu e Embahador di Reino na Bogota, unda cu a 
haci palabracion (cu lo sigui elabora riba nan), pa crea mas 
oportunidad y mas posibilidad pa yiunan di tera. 

XIOMARA MADURO 


REUNION CU STAKEHOLDERNAN PA E 
PARADA NACIONAL DI LUZ A TUMA LUGA 
DEN BON AMBIENTE 


E ultimo preparacionnan ta tumando luga pa e Parada Nacional 
di luz di diasabra awor. Den cuadro di esaki, ayera Minister di 
Cultura hunto cu representantenan di Comision Celebracion 
Dianan Nacional a reuni cu e diferente stakeholdernan pa e 
parada nacional di luz. 


Na e reunion importante aki tabata presente e representantenan 
di Cuerpo Policial, IMSAN, Cruz Cora, Departamento di 
Obranan Publico y Serlimar. 


E reunion a bay den bon ambiente caminda a informa tur 
stakeholder di e reglanan y a duna informacion riba tur pregunta 
relaciona cu e parada nacional di luz. 


E cayanan lo wordo cera pa 6pm y lo tin 125 polis trahando, 
Serlimar lo pone bari riba full e ruta y nan ta recomenda pa uza 
cupnan di plastic duro pa asina tin menos desperdicio. 


Minister di Cultura Xiomara Maduro a keda hopi satisfecho cu 
e reunion y a gradici e stakeholdersnan pa nan presencia y 
nan cooperacion pa e parada nacional di luz. 

Departamento di Salud Publico: 


UPDATE 24 DI FEBRUARI 2022 


Segun resumen di awe 7 persona a recupera y un total di semanal di 12 caso pa dia y un averahe di ‘Positivity rate 
12 caso nobo di COVID-19 a keda registra di cual 2 ta no- semanal di 24% pa dia. 

residente. 

E cifranan aki ta representa un ‘Positivity rate" bou di nos Actualmente na Aruba tin 6 persona interna cu of debi na 
residentenan di 20%. E cantidad di casonan activo di COVID-19 COVID di cual den ICU tin 1 persona y riba piso general tin 5. 
pa awe ta 62 y cantidad di fayecidonan relaciona cu COVID-19 Na Colombia tin actualmente 5 persona den ICU y ninguno (0) 
ta 211. Datos ta ilustra casonan nobo di COVID cu un averahe riba piso general. 


, 


RESIDENTE NO-RESIDENTE 


Casonan Nobo 10 2 
49 
Recupera 28889 
Positivo 29144 
206 


Vacuna 


Hospitalisa 


| VACUNA 


J 


Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Siña bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza de e herment- 
nan cu nos tin pa caba cu e virus aki na nos isla! 


Ami si” 


Mantene 1.5M Laba man Uza tapa boca 
minimo di distancia frecuentemente EP paden di tur lugar. 


PPA | NPD] 
INVERSION Y 


OPORTUNIDAD 


Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba 

